डाक्टर नहीं, कैसे हो इलाज
कस्बेके राजकीय आयुर्वेदिक चिकित्सालय में अव्यवस्थाओं का आलम बना हुआ है। यहां पर डॉक्टर का पद भी रिक्त हैं। ऐसे में मरीजों को परेशानी हो रही है। इससे कस्बेवासी आक्रोशित है। कस्बे के पूर्व सरपंच बृजमोहन सोनी, अरविंद पारीक ने बताया कि कस्बे में संचालित आयुर्वेदिक चिकित्सालय अटरु ग्राम पंचायत भवन के सामने स्थित भवन में संचालित था, लेकिन विभाग ने हाट चौक् स्थित वाचनालय भवन में इसे स्थापित कर दिया।
इसकों संचालित होते लगभग 6 माह हो गए हैं। इन्होंने आरोप लगाया है कि कस्बे में कई लोगों को स्थापित करने की कोई जानकारी नहीं हैै। इसके अभाव में आयुर्वेदिक चिकित्सालय का मरीज लाभ नहीं ले पा रहे हैं।
परामर्शउपचार भी सही तरीके से नहीं
विभागकी ओर से भवन पर यह भी नहंीं लिखवाया गया कि इस चिकित्सालय को वाचानालय भवन पर स्थापित कर दिया गया है। आयुर्वेदिक चिकित्सालय में डाक्टर कंपाउंडर का पद स्थापित है। दोनों हीं पद रिक्त है। व्यवस्था को लेकर ननावता चिकित्सालय से प्रतिनियुक्ति पर कंपाउंडर ओमप्रकाश शर्मा को लगा रखा है। लोगों ने बताया कि कंपाउंडर पेरेलीस बीमारी से ग्रसित है। ऐसे में मरीजों को परामर्श उपचार भी सही तरीके से नहीं कर पा रहा है। डॉक्टर कंपाउंडर के अभाव में निशुल्क दवा का लाभ नहीं मिल पा रहा है। उन्होंने बताया कि वाचनालय भवन में लेवर क्लास के लोग निवास कर रहे है। इसके चलते वाचनालय परिसर शौचालय में गंदगी रहती है। प्रतिनियुक्ति पर लगे कंपाउंडर ओमप्रकाश शर्मा ने बताया कि 27 जून से प्रतिनियुक्ति पर लगा रखा है। यहां पर लेवर के लोग रहने से गंदगी रहती है। आयुर्वेदिक जिलाधिकारी रघुनन्दन शर्मा ने बताया कि भवन क्ष्रतिग्रस्त हो गया था। इसके लिए सरपंच मनोज सुमन को अवगत कराया था, जो सरपंच ने व्यवस्था करके वाचनालय भवन में चिकित्सालय के लिए दो कमरे दिए थे। इसमें संचालित किया गया है। डाक्टर का पद रिक्त् होने से मरीजों को उपचार का लाभ नहीं मिल पा रहा है और भवन बदलने की तो सभी को जानकारी है। आयुर्वेदिक जिलाधिकारी शर्मा ने बताया कि नया डाक्टर लगा दिया गया है, लेकिन उपस्थिति नहीं देने से पद रिक्त चल रहा है। जल्दी ही लगा दिया जाएगा। सचिव शैतान सिंह ने बताया कि सर्दी अधिक होने से गरीब लोगों को ठहराने के लिए दे रखा था। अगर लोगों का आपत्ती है तो खाली करा दिया जाएगा।
hin_Deva hin_Deva hin_Deva hin_Deva hin_Deva